CELEX: 32022R0383
Language: ga
Date: 2022-03-04 00:00:00
Title: Rialachán Cur Chun Feidhme (AE) 2022/383 ón gCoimisiún an 4 Márta 2022 lena ndéantar formheas na substainte gníomhaí Metarhizium brunneum tréithchineál Ma 43 (ar a dtugtaí Metarhizium anisopliae var. anisopliae tréithchineál BIPESCO 5/F52 roimhe seo), a mbaineann riosca íseal léi, a athnuachan i gcomhréir le Rialachán (CE) Uimh. 1107/2009 ó Pharlaimint na hEorpa agus ón gComhairle maidir le táirgí cosanta plandaí a chur ar an margadh, agus lena leasaítear an Iarscríbhinn a ghabhann le Rialachán Cur Chun Feidhme (AE) Uimh. 540/2011 ón gCoimisiún (Téacs atá ábhartha maidir le LEE)

7.3.2022   
               
               
                  GA
               
               
                  Iris Oifigiúil an Aontais Eorpaigh
               
               
                  L 76/1
               
            
         RIALACHÁN CUR CHUN FEIDHME (AE) 2022/383 ÓN gCOIMISIÚN
         an 4 Márta 2022
         lena ndéantar formheas na substainte gníomhaí Metarhizium brunneum tréithchineál Ma 43 (ar a dtugtaí Metarhizium anisopliae var. anisopliae tréithchineál BIPESCO 5/F52 roimhe seo), a mbaineann riosca íseal léi, a athnuachan i gcomhréir le Rialachán (CE) Uimh. 1107/2009 ó Pharlaimint na hEorpa agus ón gComhairle maidir le táirgí cosanta plandaí a chur ar an margadh, agus lena leasaítear an Iarscríbhinn a ghabhann le Rialachán Cur Chun Feidhme (AE) Uimh. 540/2011 ón gCoimisiún
         (Téacs atá ábhartha maidir le LEE)
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (CE) Uimh. 1107/2009 ó Pharlaimint na hEorpa agus ón gComhairle an 21 Deireadh Fómhair 2009 maidir le táirgí cosanta plandaí a chur ar an margadh agus lena n-aisghairtear Treoracha 79/117/CEE agus 91/414/CEE ón gComhairle (1), agus go háirithe Airteagal 20(1) i gcomhar le hAirteagal 22(1) de,
         De bharr an mhéid seo a leanas:
         
                     (1)
                  
                  
                     Le Treoir 2008/113/CE ón gCoimisiún (2) áiríodh Metarhizium brunneum tréithchineál Ma 43 (ar a dtugtaí Metarhizium anisopliae var. anisopliae tréithchineál BIPESCO 5/F52 roimhe seo) mar shubstaint ghníomhach in Iarscríbhinn I a ghabhann le Treoir 91/414/CEE ón gComhairle (3).
                  
               
                     (2)
                  
                  
                     Maidir leis na substaintí gníomhacha a áirítear in Iarscríbhinn I a ghabhann le Treoir 91/414/CEE, meastar iad a bheith formheasta faoi Rialachán (CE) Uimh. 1107/2009 agus liostaítear iad i gCuid A den Iarscríbhinn a ghabhann le Rialachán Cur Chun Feidhme (AE) Uimh. 540/2011 ón gCoimisiún (4).
                  
               
                     (3)
                  
                  
                     Formheas na substainte gníomhaí Metarhizium brunneum tréithchineál Ma 43 (ar a dtugtaí Metarhizium anisopliae var. anisopliae tréithchineál BIPESCO 5/F52 roimhe seo), mar a leagtar amach i gCuid A den Iarscríbhinn a ghabhann le Rialachán Cur Chun Feidhme (AE) Uimh. 540/2011, rachaidh sé in éag an 30 Aibreán 2022.
                  
               
                     (4)
                  
                  
                     Cuireadh isteach iarratas ar fhormheas na substainte gníomhaí Metarhizium brunneum tréithchineál BIPESCO 5/F52 i gcomhréir le hAirteagal 1 de Rialachán Cur Chun Feidhme (AE) Uimh. 844/2012 ón gCoimisiún (5) laistigh den tréimhse ama dá bhforáiltear san Airteagal sin.
                  
               
                     (5)
                  
                  
                     Chuir na hiarratasóirí isteach na sainchomhaid fhorlíontacha a cheanglaítear i gcomhréir le hAirteagal 6 de Rialachán Cur Chun Feidhme (AE) Uimh. 844/2012. Chinn an Ballstát is rapóirtéir an t-iarratas a bheith comhlánaithe ina iomláine.
                  
               
                     (6)
                  
                  
                     D’ullmhaigh an Ballstát is rapóirtéir dréacht-tuarascáil maidir le measúnú ar athnuachan i gcomhairle leis an mBallstát is comhrapóirtéir agus chuir sé faoi bhráid an Údaráis Eorpaigh um Shábháilteacht Bia (“an tÚdarás”) agus faoi bhráid an Choimisiúin í an 3 Meitheamh 2019.
                  
               
                     (7)
                  
                  
                     Chuir an tÚdarás an sainchomhad achomair forlíontach ar fáil don phobal. Scaip an tÚdarás an dréacht-tuarascáil maidir le measúnú ar athnuachan ar an iarratasóir agus ar na Ballstáit chomh maith chun barúlacha a fháil uathu agus sheol sé comhairliúchán poiblí ina leith. Chuir an tÚdarás na barúlacha a fuarthas ar aghaidh chuig an gCoimisiún.
                  
               
                     (8)
                  
                  
                     An 28 Meán Fómhair 2020, chuir an tÚdarás a chonclúid (6) in iúl don Choimisiún maidir le cé acu is féidir nó nach féidir coinne a bheith leis go gcomhlíonfaidh Metarhizium brunneum tréithchineál BIPESCO 5/F52 na critéir formheasa dá bhforáiltear in Airteagal 4 de Rialachán (CE) Uimh. 1107/2009. Chuir an Coimisiún tuarascáil athnuachana agus dréacht den Rialachán seo maidir le Metarhizium brunneum tréithchineál Ma 43 (ar a dtugtaí Metarhizium anisopliae var. anisopliae tréithchineál BIPESCO 5/F52 roimhe seo) faoi bhráid an Bhuanchoiste um Plandaí, Ainmhithe, Bia agus Beatha an 21 Deireadh Fómhair 2021 agus an 1 Nollaig 2021, faoi seach. San iarratas a rinne na hiarratasóirí, is Metarhizium brunneum tréithchineál BIPESCO 5/F52 a thug siad ar an tsubstaint ghníomhach agus iad ag tagairt di. Mhol an Coimisiún ainm na substainte gníomhaí a athrú go Metarhizium brunneum tréithchineál Ma 43. Go deimhin, dhearbhaigh an tÚdarás gur fochultúir de thréithchineál Ma 43 iad BIPESCO 5 agus F52 agus gur comhionann na fochultúir sin ó thaobh airíonna bitheolaíocha agus géiniteacha de agus nach bhfuil siad éagsúil le bun-tréithchineál Ma 43.
                  
               
                     (9)
                  
                  
                     D’iarr an Coimisiún ar na hiarratasóirí barúlacha a chur isteach maidir le conclúid an Údaráis agus, i gcomhréir leis an tríú fomhír d’Airteagal 14(1) de Rialachán Cur Chun Feidhme (AE) Uimh. 844/2012, barúlacha maidir leis an tuarascáil athnuachana. Chuir na hiarratasóirí barúlacha isteach, agus rinneadh scrúdú cúramach orthu.
                  
               
                     (10)
                  
                  
                     Maidir le húsáid ionadaíoch amháin nó níos mó a bhaintear as táirge cosanta plandaí amháin ar a laghad ina bhfuil an tsubstaint ghníomhach Metarhizium brunneum tréithchineál Ma 43 (ar a dtugtaí Metarhizium anisopliae var. anisopliae tréithchineál BIPESCO 5/F52 roimhe seo), suíodh gur comhlíonadh na critéir formheasa dá bhforáiltear in Airteagal 4 de Rialachán (CE) Uimh. 1107/2009.
                  
               
                     (11)
                  
                  
                     Measann an Coimisiún freisin gur substaint ghníomhach a mbaineann riosca íseal léi é Metarhizium brunneum tréithchineál Ma 43 (ar a dtugtaí Metarhizium anisopliae var. anisopliae tréithchineál BIPESCO 5/F52 roimhe seo) de bhun Airteagal 22 de Rialachán (CE) Uimh. 1107/2009. Comhlíonann an tsubstaint ghníomhach sin na coinníollacha a leagtar síos i bpointe 5.2.1 d’Iarscríbhinn II a ghabhann le Rialachán (CE) Uimh. 1107/2009 toisc nár léirigh sí, ar leibhéal tréithchineáil, il-fhrithsheasmhacht in aghaidh ábhair fhrithmhiocróbacha a úsáidtear in íocshláinte an duine nó in íocshláinte tréidliachta.
                  
               
                     (12)
                  
                  
                     Is iomchuí, dá bhrí sin, formheas Metarhizium brunneum tréithchineál Ma 43 (ar a dtugtaí Metarhizium anisopliae var. anisopliae tréithchineál BIPESCO 5/F52) mar shubstaint ghníomhach a bhfuil riosca íseal ag baint léi a athnuachan.
                  
               
                     (13)
                  
                  
                     I gcomhréir le hAirteagal 14(1) de Rialachán (CE) Uimh. 1107/2009 i gcomhar le hAirteagal 6 de agus i bhfianaise an eolais eolaíoch reatha agus an eolais theicniúil reatha, is gá, mar sin féin, foráil a dhéanamh maidir le coinníollacha áirithe.
                  
               
                     (14)
                  
                  
                     Ba cheart, dá bhrí sin, Rialachán Cur Chun Feidhme (AE) Uimh. 540/2011 a leasú dá réir.
                  
               
                     (15)
                  
                  
                     Ba cheart feidhm a bheith ag an Rialachán seo ón lá tar éis dháta dhul in éag fhormheas Metarhizium brunneum tréithchineál Ma 43 (ar a dtugtaí Metarhizium anisopliae var anisopliae tréithchineál BIPESCO 5/F52 roimhe seo).
                  
               
                     (16)
                  
                  
                     Na bearta dá bhforáiltear sa Rialachán seo, is bearta iad atá i gcomhréir leis an tuairim ón mBuanchoiste um Plandaí, Ainmhithe, Bia agus Beatha,
                  
               TAR ÉIS AN RIALACHÁN SEO A GHLACADH:
         
            Airteagal 1
            Formheas ar an tsubstaint ghníomhach a athnuachan
            Déantar formheas na substainte gníomhaí Metarhizium brunneum tréithchineál Ma 43, mar a shonraítear in Iarscríbhinn I, a athnuachan faoi réir na gcoinníollacha a leagtar síos san Iarscríbhinn sin.
         
         
            Airteagal 2
            Leasuithe ar Rialachán Cur Chun Feidhme (AE) Uimh. 540/2011
            Leasaítear an Iarscríbhinn a ghabhann le Rialachán Cur Chun Feidhme (AE) Uimh. 540/2011 i gcomhréir le hIarscríbhinn II a ghabhann leis an Rialachán seo.
         
         
            Airteagal 3
            Teacht i bhfeidhm agus an dáta cur i bhfeidhm
            Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.
            Beidh feidhm aige ón 1 Bealtaine 2022.
         
         
            Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.
            Arna dhéanamh sa Bhruiséil, 4 Márta 2022.
            
               
                  Thar ceann an Choimisiúin
               
               
                  An tUachtarán
               
               Ursula VON DER LEYEN
            
         
         
            (1)  IO L 309, 24.11.2009, lch. 1.
         
            (2)  Treoir 2008/113/CE ón gCoimisiún an 8 Nollaig 2008 lena leasaítear Treoir 91/414/CEE ón gComhairle chun roinnt miocrorgánach a áireamh mar shubstaintí gníomhacha (IO L 330, 9.12.2008, lch. 6).
         
            (3)  Treoir 91/414/CEE ón gComhairle an 15 Iúil 1991 maidir le táirgí cosanta plandaí a chur ar an margadh (IO L 230, 19.8.1991, lch. 1).
         
            (4)  Rialachán Cur Chun Feidhme (AE) Uimh. 540/2011 ón gCoimisiún an 25 Bealtaine 2011 lena gcuirtear chun feidhme Rialachán (CE) Uimh. 1107/2009 ó Pharlaimint na hEorpa agus ón gComhairle a mhéid a bhaineann le liosta na substaintí gníomhacha formheasta (IO L 153, 11.6.2011, lch. 1).
         
            (5)  Rialachán Cur Chun Feidhme (AE) Uimh. 844/2012 ón gCoimisiún an 18 Meán Fómhair 2012 lena leagtar amach na forálacha is gá chun an nós imeachta athnuachana um shubstaintí gníomhacha a chur chun feidhme, dá bhforáiltear i Rialachán (CE) Uimh. 1107/2009 ó Pharlaimint na hEorpa agus ón gComhairle maidir le táirgí cosanta plandaí a chur ar an margadh (IO L 252, 19.9.2012, lch. 26).
         
            (6)  EFSA Journal [Iris EFSA] 2020;18(10):6274. Ar fáil ar líne: www.efsa.europa.eu.
      
      
         
            IARSCRÍBHINN I
            
                        Gnáthainm, Uimhreacha Aitheantais
                     
                     
                        Ainm IUPAC
                     
                     
                        Íonacht  (1)
                        
                     
                     
                        Dáta formheasa
                     
                     
                        Dul in éag an fhormheasa
                     
                     
                        Forálacha sonracha
                     
                  
                        
                           Metarhizium brunneum tréithchineál Ma 43
                     
                     
                        Ní bhaineann le hábhar
                     
                     
                        Gan aon eisíontas ábhartha
                     
                     
                        1 Bealtaine 2022
                     
                     
                        30 Aibreán 2037
                     
                     
                        Maidir le cur chun feidhme na bprionsabal aonfhoirmeach dá dtagraítear in Airteagal 29(6) de Rialachán (CE) Uimh. 1107/2009, cuirfear san áireamh conclúidí na tuarascála athnuachana maidir le Metarhizium brunneum tréithchineál Ma 43, agus go háirithe Foscríbhinní I agus II de.
                        Sa mheasúnú foriomlán sin tabharfaidh na Ballstáit aird ar leith ar chosaint na n-oibreoirí agus na n-oibrithe, agus é á chur san áireamh go meastar gur íogróirí féideartha iad miocrorgánaigh iontu féin, agus é á áirithiú go n-áirítear trealamh cosanta pearsanta leordhóthanach mar choinníoll úsáide.
                     
                  
               (1)  Tá tuilleadh sonraí maidir le haitheantas agus sonraíocht na substainte gníomhaí le fáil sa tuarascáil athnuachana.
         
      
      
         
            IARSCRÍBHINN II
            Leasaítear an Iarscríbhinn a ghabhann le Rialachán Cur Chun Feidhme (AE) Uimh. 540/2011 mar a leanas:
            
                        (1)
                     
                     
                        i gCuid A, scriostar iontráil 200 maidir le Metarhizium anisopliae var. anisopliae tréithchineál BIPESCO 5/F52;
                     
                  
                        (2)
                     
                     
                        i gCuid D, cuirtear an iontráil seo a leanas léi:
                        
                                    Uimh.
                                 
                                 
                                    Gnáthainm, Uimhreacha Aitheantais
                                 
                                 
                                    Ainm IUPAC
                                 
                                 
                                    Íonacht (1)
                                    
                                 
                                 
                                    Dáta formheasa
                                 
                                 
                                    Dul in éag an fhormheasa
                                 
                                 
                                    Forálacha sonracha
                                 
                              
                                    “36
                                 
                                 
                                    
                                       Metarhizium brunneum tréithchineál Ma 43
                                 
                                 
                                    Ní bhaineann le hábhar
                                 
                                 
                                    Gan aon eisíontas ábhartha
                                 
                                 
                                    1 Bealtaine 2022
                                 
                                 
                                    30 Aibreán 2037
                                 
                                 
                                    Maidir le cur chun feidhme na bprionsabal aonfhoirmeach dá dtagraítear in Airteagal 29(6) de Rialachán (CE) Uimh. 1107/2009, cuirfear san áireamh conclúidí na tuarascála athnuachana maidir le Metarhizium brunneum tréithchineál Ma 43, agus go háirithe Foscríbhinní I agus II de.
                                    Tabharfaidh na Ballstáit aird ar leith ar chosaint na n-oibreoirí agus na n-oibrithe, agus é á chur san áireamh go meastar gur íogróirí féideartha iad miocrorgánaigh iontu féin, agus é á áirithiú go n-áirítear trealamh cosanta pearsanta leordhóthanach mar choinníoll úsáide.”
                                 
                              
                  
               (1)  Tá tuilleadh sonraí maidir le haitheantas agus sonraíocht na substainte gníomhaí le fáil sa tuarascáil athnuachana.